**СОФИЙСКИ УНИВЕРСИТЕТ**

**„СВ. КЛИМЕНТ ОХРИДСКИ”**

**ФАКУЛТЕТ ПО СЛАВЯНСКИ ФИЛОЛОГИИ**

Магистърска програма: Образованието по български език и литература в средното училище

****

**Магистърска теза**

на тема

*Читателската грамотност на петокласници от столичен град и малък град (Кнежа )*

 Магистрант: Научен ръководител:

 Малина Венелинова Милева проф. Татяна Ангелова

 Фак. № 990435

София – 2017г.

**С Ъ Д Ъ Р Ж А Н И Е**

Увод

1. Дизайн на методическото изследване.......................................6 стр.

1.1. Изследователски въпрос

1.2. Вероятен отговор на изследователския въпрос (хипотеза)

1.3. Изследователски процедури

2. Ключови понятия и научни идеи, необходими за провеждане на изследването.................................................................................8 стр.

3.Анализ на резултатите от тестовете..................................... 29 стр.

3.1. Цели и задачи на анализа

3.2. Критерии за оценка на постиженията на изследваните ученици

3.3. Ранжиране на постиженията на учениците от изследваните групи

3.4. Анализ на резултатите от тестовете на учениците от V „а” клас, град София

3.5. Анализ на резултатите от тестовете на учениците от V „а” клас, град Кнежа

Изводи и обобщения.............................................................39 стр.

Заключение…………………………………………...........46 стр.

Използвана литература……………………………………...47 стр.

Приложение 1. Художествен текст ,,Вражески сладкиш“ и тестови задачи към него. Скала за оценяване....... 58 стр.

 Приложение 2. Нехудожествен текст ,, Гигантският зъб“ и тестови задачи към него. Скала за оценяване....... 70 стр.

Предизвикателство е да се работи върху уменията на учениците за четене с разбиране. Дългогодишната ми преподавателска дейност като учител по български език и литература на ученици от 5. до 12. клас ми дава възможност да изследвам читателската грамотност на българските ученици и да направя съответните изводи и констатации.

Избирам да изследвам с инструментариума на PIRLS 2011 г. читателската грамотност на ученици от 5. клас от малък и столичен град ( Кнежа и София) по три причини:

* 4. и 5. клас е периодът на границата между начално и средно образование,

който е сензитивен за уменията да се чете. Тази граница е много важна.

* Преподаването на непознати ученици при постъпване в прогимназиалната

степен на обучение и измерването на постиженията им е професионално предизвикателство. За да се преподава качествено, учителят трябва да проучи не само базисните знания и умения на учениците, а и тяхната читателска грамотност.

* Съпоставителната характеристика между резултатите на петокласниците от малък град и столичен град е мое лично професионално предизвикателство. Дълги години бях учител по български език и литература в малък град. От три години преподавам в София. Чрез тази съпоставка ще се потвърди или ще се отхвърли твърдението на колеги, че учениците от по- малките градове са с по- ограничени възможности.
1. **Дизайн на методическото изследване**
	1. **Изследователски въпрос:** Основен изследователски проблем е да се проучи читателската грамотност на петокласниците от малък град (целева група ученици от Кнежа) и целева група от столичен град - София).
	2. **Вероятен отговор на изследователския въпрос (хипотеза):**

Предполагаемият отговор на изследователския проблем позволява да се издигнат следните микрохипотези:

* Петокласниците и от голям столичен град, и от малък град се справят по-добре с

художествения текст в сравнение с нехудожествения текст.

* Петокласниците от голям столичен град се справят по-добре и с художествения, и с

нехудожествения текст от петокласниците от малък град.

* Момичетата и от голям столичен град, и от малък град се справят по-добре от

момчетата с художествения и нехудожествения текст.

**1.3. Изследователски процедури за проверка на хипотезата:**

**1.3.1. Анализ на данни от изследването, като се използва инструментариума на PIRLS за грамотността,** разбирана като умението за четене при ученици от пети клас. Международното изследване PIRLS е едно от най-мащабните съвременни изследвания за оценяване на постиженията в образованието по отношение на уменията за четене, овладявани от децата в 4. клас, обучавани по различни образователни системи от цял свят.

**1.3.2. Анализ на данни от националното външно оценяване (4. клас)** за учебната 2016/ 2017 год. на същите ученици. Докато международното изследване предлага данни за съпоставка на постиженията на българските ученици с тези на техните връстници от страни от цял свят, то националното външно оценяване осигурява обратна информация за това в каква степен и как се постигат държавните образователни изисквания по отношение на овладяването на книжовните норми- граматична, пунктуационна, правописна; овладяването на речников запас; усвояването на умения за четене с разбиране на художествен и нехудожествен текст според актуалните учебни програми по български език. Може да се заключи, че международното изследване PIRLS дава специфична информация, **различна от тази, която предлага националното външно оценявне. В интерес на валидното** оценяване по български език е полезно да се използват данните и от двата типа проучване (Вж. по –подробно данните в 3-та глава ).

**Изводи и обобщения**

Средно аритметична стойност на художествен текст ,,Вражески сладкиш“ за всички 40 изследвани ученици е мн. добър/4.60/, като за учениците от малък град резултатът е мн. добър /4.75/, а за учениците от столичен град е добър /4.45/. Тези резултати противоречат на първоначалната хипотеза, че учениците от столичен град ще се представят по-добре.

Средно аритметична стойност на нехудожествен текст ,,Загадката на гигантския зъб“ за всички 40 изследвани ученици е добър/3.58/, като за учениците от малък град резултатът е добър /3.75/, а за учениците от столичен град е среден /3.40/. Тези резултати също противоречат на първоначалната хипотеза, че учениците от столичен град ще се представят по-добре.

 Съпоставката на резултатите от средно аритметичната стойност на художествен и нехудожествен текст противоречи и на друга хипотеза, а именно, че учениците като цяло ще се справят по-добре с нехудожествения текст. Близо една единица е разликата- за художествен текст резултатът за всички изследвани ученици е мн. добър /4.60/; за нехудожествен текст- добър /3.58/.

 Единствено третата хипотеза е доказана чрез резултатите на учениците. Момичетата имат значително по-висок резултат от момчетата и при двата вида текст. За художествения текст резултатът на всички изследвани момичета е мн. добър /4.90/, за разлика от момчетата, чийто резултат е добър /4.30/.

За нехудожествения текст резултатът на всички изследвани момичетата е добър /4.10/, за разлика от момчетата, чийто резултат е среден /3.05/.

Доказателство за направените обобщени резултати са таблица 6, таблица 7, таблица 8 и таблица 9.